Kim Čen Unas

Kim Čen Unas (arba Kim Džong Unas, ) (g. 1982 arba 1984 m. sausio 8 d., Pchenjane, Šiaurės Korėjoje) – Šiaurės Korėjos politikas, generolas. Jis yra buvusio šalies vadovo Kim Čen Iro jauniausias sūnus ir dabartinis Šiaurės Korėjos vadovas.

Biografija 

Tiksli Kim Čen Uno gimimo data nėra žinoma. Manoma, jog jis gimė 1983 m. arba 1984 m. pradžioje. Kim Čen Unas baigė Kim Ir Seno universitetą, vėliau, kaip manoma, mokėsi Berne, Šveicarijoje ir Kim Ir Seno karinėje akademijoje.

2010 m. rugsėjo 28 d. vykusio Korėjos darbo partijos susirinkimo metu Kim Čen Unas tapo centrinio partijos komiteto nariu ir Centrinės karinės komisijos viceprezidentu, jam suteiktas generolo laipsnis. Šie pokyčiai sustiprino anksčiau buvusius įtarimus, jog Kim Čen Unas ateityje gali užimti savo tėvo poziciją.

Po Kim Čen Iro mirties 2011 m. gruodžio 17 d., Šiaurės Korėjos naujienų agentūra Kim Čen Uną įvardino kaip naująjį lyderį. Tų pačių metų gruodžio 30 d. jam suteiktas valstybinės armijos vadovo titulas, 2012 m. balandžio 12 d., Korėjos darbo partijos konferencijos metu, išrinktas pirmuoju partijos sekretoriumi, o liepos 17 d. jam suteiktas maršalo rangas, aukščiausias karinis laipsnis šalyje.

2012 m. liepos 25 d. valstybinė Šiaurės Korėjos naujienų agentūra pranešė, kad Kim Čen Unas yra vedęs Ri Soldžu (리설주).

Genealogija

Užsienio vizitai 

Kaip šalies vadovas Kim lankėsi:

 2018 m. kovo 25-28 d. – , Pekinas
 2018 m. balandžio 27 d. – , Korėjos demilitarizuota zona
 2018 m. gegužės 7-8 d. – , Dalianas
 2018 m. gegužės 26 d. – , Korėjos demilitarizuota zona
 2018 m. birželio 10-12 d. – 
 2018 m. birželio 19-20 d. – , Pekinas
 2019 m. sausio 7-10 d. – , Pekinas
 2019 m. vasario 25 – kovo 2 d. – , Hanojus
 2019 m. balandžio 24-25 d. , Vladivostokas
 2019 m. birželio 30 d. – , Korėjos demilitarizuota zona

Nuorodos 
 Ką žinome apie Šiaurės Korėjos diktatorių Kim Jong Uną?

Išnašos 

Šiaurės Korėjos asmenybės